1. **PAVEL KODER, \_\_\_\_\_\_\_\_\_\_\_\_\_\_\_\_\_\_\_**

EMŠO: \_\_\_\_\_\_\_\_\_\_\_\_\_\_\_\_\_

1. **JOŽEFA KODER, \_\_\_\_\_\_\_\_\_\_\_\_\_\_\_\_\_\_**

EMŠO: \_\_\_\_\_\_\_\_\_\_\_\_\_\_\_\_\_

in

1. **OBČINA TRŽIČ, Trg svobode 18, 4290 Tržič,**

ki jo zastopa župan mag. Borut Sajovic

matična številka: 5883547000

sklenejo naslednjo

**PORAVNAVO**

1. **člen**

**(uvodne ugotovitve)**

Stranke poravnave uvodoma ugotavljajo:

1. da imata Jožefa in Pavel Koder iz naslova povračila sodnih stroškov z zakonskimi zamudnimi obrestmi do Občine Tržič dolg v višini 6.051,67 EUR (4.079,87 EUR stroškov, 1.971,80 EUR obresti), izračunano z zakonskimi zamudnimi obrestmi na dan 30. 11. 2020, kot izhaja iz priloženega izpisa odprtih postavk z dne 12. 11. 2020,
2. da je most v naselju Slap preko nepremičnine parc. št. 1026/14 k.o. 2142 Lom pod Storžičem zgradil Pavel Koder in da se nanj glasita gradbeno in uporabno dovoljenje,
3. da preko mostu poteka kategorizirana občinska cesta z oznako JP 928 791 in da je v preteklosti zaradi neurejenega lastništva prihajalo tudi do motenj pri uporabi mostu,
4. da sta Jožefa in Pavel Koder pripravljena Občini Tržič poravnati del dolga v višini 1.600,00 EUR, priznati lastninsko pravico na mostu ter se odpovedati vsem nadaljnjim zahtevkom in upravičenjem v zvezi z mostom ter nepremičnino parc. št. 961/4 k.o. 2142 Lom pod Storžičem, ki je v lasti Pavla Kodra in po kateri poteka kategorizirana občinska cesta, a je pri njej v zemljiški knjigi vpisana hipoteka (ID izvedene pravice 16473372),
5. da sta med strankami v zvezi z mostom potekala dva sodna spora in da je bilo v obrazložitvah sodb Okrožnega sodišča v Kranju I P 838/2008, Višjega sodišča v Ljubljani II Cp 2705/2014 in Vrhovnega sodišča II Ips 281/2015 ugotovljeno, da je bil most s pogodbo iz leta 1981 prenesen v last pravne prednice Občine Tržič,
6. da se v skladu z ustaljeno sodno prakso (primer VSRS sklep II Ips 79/2015) pravnomočnost sodne odločbe nanaša na izrek odločbe, ne pa tudi na obrazložitev ter da je ugotovitev, da je most last Občine Tržič del obrazložitve in ne del izreka navedenih sodnih odločb,
7. da Obligacijski zakonik (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631) v 1050. členu določa, da osebe, med katerimi je spor ali negotovost glede kakšnega pravnega razmerja, s pogodbo o poravnavi z vzajemnimi popustitvami prekinejo spor oziroma odpravijo negotovost in določijo svoje vzajemne pravice in obveznosti, pri čemer je negotovost podana tudi, kadar je negotova uveljavitev neke pravice,
8. da je zaradi dokončne ureditve dolgoletnega spora Občinski svet Občine Tržič na svoji 16. redni seji dne 26. 11. 2020 županu mag. Borutu Sajovicu s sklepom podelil pooblastilo za sklenitev poravnave z vsebino, kot izhaja iz naslednjega člena.
9. **člen**

**(predmet poravnave)**

Jožefa in Pavel Koder plačata Občini Tržič znesek 1.600,00 EUR (z besedo: tisoč šeststo evrov 00/100) iz naslova povračila sodnih stroškov in zakonskih zamudnih obresti in ji priznata lastninsko pravico na mostu, ki je v naselju Slap zgrajen preko nepremičnine parc. št. 1026/14 k.o. 2142 Lom pod Storžičem, ter se odpovesta uveljavljanju kakršnihkoli nadaljnjih upravičenj in materialnih zahtevkov v zvezi z zgrajenim mostom ter nepremičnino parc. št. 961/4 k.o. 2142 Lom pod Storžičem.

Občina Tržič se s sklenitvijo poravnave odpoveduje pravici do uveljavljanja povračila dolga Jožefe in Pavla Kodra v višini 4.451,67 EUR (z besedo: štiri tisoč štiristo enainpetdeset evrov 67/100), kolikor skupaj znašajo stroški in zakonske zamudne obresti na dan 30. 11. 2020, z upoštevanim plačilom v višini 1.600,00 EUR iz prejšnjega odstavka, in iz naslova navedenega mostu in nepremičnine parc. št. 961/4 k.o. 2142 Lom pod Storžičem nima do njiju in njunih pravnih naslednikov nobene obveznosti več.

1. **člen**

**(končna določba)**

Vsaka stranka nosi svoje stroške poravnave.

Stranke poravnave bodo morebitna sporna odprta vprašanja iz te poravnave reševale sporazumno, sicer pa je za rešitev spora pristojno stvarno pristojno sodišče v Kranju.

Ta poravnava je sklenjena v štirih (4) enakih izvodih, od katerih prejmeta Pavel in Jožefa Koder vsak po en (1) izvod, Občina Tržič pa dva (2) izvoda.

|  |  |
| --- | --- |
| Tržič, dne \_\_\_\_\_\_\_\_\_\_\_\_\_\_\_\_ | Tržič, dne \_\_\_\_\_\_\_\_\_\_\_\_\_\_\_\_ |
| Pavel Koder | Občina Tržič |
| Jožefa Koder | mag. Borut Sajovic |

*Priloga:*

*- izpis odprtih postavk z dne 12. 11. 2020 z izračunom obresti na dan 30. 11. 2020.*